Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Sageli, kui inimesed kuulevad Ilmutuse raamatu uurimisest,
on nad nii elevil.
Neid paelub kõik salapärane.
Nad tahavad teada,
mida tähendab number, millest nädal tagasi rääkisime.
666.
Kellele see viitab?
Neid salapäraseid asju on palju, mille kohta inimesed tahavad teada.
Kuid las ma öelda midagi.
Uurides Ilmutuse raamatut, peame teadma,
et Jumala jaoks on oluline see, kuidas me elame.
Et need, kes on päästetud Jeesuse vere kaudu
elaksid ka selliselt, et nende elud peegeldaks Tema lunastust.
Me oleme näinud seost Jeesuse vere
ja õige, jumaliku tunnistuse vahel, mis peegeldab Jeesuse loomust.
Mida Jeesus kunagi ei teinud?
Ta ei teinud kunagi pattu.
Või las ma öelda seda teisiti.
Ta ei rikkunud kunagi Jumala seadusi.
Mida me peaks siis sellest järeldama?
Seda, et need, kes on lunastatud;
need, kes on tänu Jeesuse valatud verele
saanud osa Jumala armust -
neid on kutsutud elama sellisel moel, et see peegeldaks Jeesuse loomust.
Nii peaksime keskenduma eelkõige just sellele -
kuidas me elame ja käitume siin maailmas?
Kas me elame Jumalat ülistaval moel?
Kas me elame Jumalale meelepärasel moel?
Lõpetasime Ilmutuse 13. peatüki tõsiasjaga,
et tulevikus saab olema võimalus kasutada kogu Jumala tarkust,
mille abil mõista numbri 666 tähendust.
Ja kuigi ma olen kuulnud selle numbri erinevaid tõlgendusi...
Osad ütlevad, et tegu on isegi araabia numbriga,
mis on naeruväärne.
Kuid kuniks see aeg pole tulnud, ei suuda me seda numbrit ka mõista.
Taaniel peab Ilmutuse raamatu rolli ülioluliseks.
Samas Taanielgi jagas asju, mille mõistmiseks läks vaja tarkust
ja mille ta käskis pitseerida lõpuaegadeks.
Nii peame olema paljude nende "saladuste" osas valvel,
mida Jumal nende kohta ütleb.
Et kui need asjad kõik esile tõusevad, suudaksime ka teha vahet, mis on mis
ja lahendada need salapärad,
olles sõnakuulelikud nagu Jumal on kutsunud meid olema.
Kuid läheme nüüd Ilmutuse 14. peatükki.
See on väga oluline peatükk,
rääkides millestki, mida oleme juba näinud.
Mis see on?
144 000 inimest,
kes said pitseeritud Jumala pitseriga oma otsaesisel.
Mida me sellest õpime?
See 144 000 inimest kätkes endas
12 000 inimest igast Iisraeli suguharust,
keda kõige üldisemas mõttes kutsuti Jumala sulasteks.
Me näeme Ilmutuse raamatus lugematul hulgal näiteid selle kohta,
kus nö Mooses ja Jeesus
saavad omavahel lähedases suhtes kokku.
Me näeme, kuidas inimesed hakkavad laulma uut laulu,
mis on ühtaegu nii Moosese kui Talle laul.
Kirjakohad, mis räägivad kas Talle või Moosese laulust,
aitavad meil mõista ja tõlgendada asju,
et meil oleks ka õige arusaam numbrist 144 000.
Paljud Ilmutuse raamatu teemad räägivad asjadest üldises mõttes.
Oleme rääkinud, kuidas number 12
viitab nii Iisraeli 12'le suguharule kui ka 12'le jüngrile.
See on väga tähendusrikas.
Me teame ka, et number 1000
räägib millegi täis saamisest või terviklikkusest.
Nii mõistavad paljud piibliõpetlased,
et see 144 000 räägib Jumala lastest ehk Tema rahvast
ja ma usun, et see on ka just see, mida näeme Ilmutuse 14. peatükis.
Ilmutuse 7. peatükis oli juttu Iisraelist
ja sellest, kuidas neid, kes on seotud Moosesega,
hoitakse alal Jumalariigi jaoks.
Kuid me näeme siinse 144 000 puhul ka midagi väga unikaalset.
Seda numbrit kasutatakse kahes erinevas kohas,
et anda meile edasi üks väga oluline tõde.
Mis see on?
Vaatame koos Ilmutuse 14:1.
Johannes ütleb siin: "Ma nägin, ennäe: Tall"
Oleme ikka ja jälle rääkinud, et sõna Tall on seotud paasatallega.
Paasapüha aga on seotud lunastusega.
Nii et esimene asi, mida mõista Ilmutuse 14 juures,
on see, et selle kontekst puudutab lunastust.
Tall on kohal.
Mida me veel siin näeme?
"Ma nägin, ennäe: Tall seisis Siioni mäel"
Me näeme Ilmutuse 7. peatükis küll inimeste pitseerimist,
kuid seal pole sõnagi Tallest, Jeesusest ega Siioni mäest.
Mis te arvate, miks siis siin Siioni mäge mainitakse?
Taaskord, me peame mõistma õigesti Piibli keelt.
Jumal kasutab seal teatud väljendeid, et edastada meile vaimseid tõdesid.
Nimi "Siion" pärineb algselt heebrea keelest
ja see tähendab "tähistamist". Näit. mõne piirkonna tähistamist.
Kuid see sama sõna "Siion"
võib peale kohendamist tähendada ka "metzuyan".
Mida see "metzuyan" tähendab?
See tähendab midagi, mis on "võrratu" või "suurepärane".
Nii tahan, et näeksite, kuidas Jumal ütleb siin tegelikult:
lunastus viib suurepärasuseni.
Nii võime ka leida end elamas koos Jeesusega
tehes seda suurepäraselt
ehk teisisõnu - elades täielikult välja Jumala plaane ja eesmärke.
Me näeme siin peagi, et need 144 000 peegeldasid
Jumala plaane, eesmärke ja suurepärasust.
Veelkord Ilmutuse 14:1:
"Ma nägin, ennäe: Tall seisis Siioni mäel
ning koos temaga sada nelikümmend neli tuhat"
Me nägime Ilmutuse 7. peatükis,
kuidas see 144 000 viitas Jumala rahvale,
aga ka Jumala rahvale juutide näol ehk siis nende 12'le suguharule.
Mäletate, Iisrael koosneb kahest aspektist.
Neist, kes jõuavad lõpuaegadel tänu oma usule Jumalariiki.
Pean nende all silmas uskmatuid juute.
Üks asi, mille avastame Ilmutuse 16. ja 17. peatükis,
on see, et Jumal laseb juutidel minna läbi
kõige raskematest olukordadest üldse.
Miks?
Sest see kannatusteaeg paneb neid sõltuma Jumalast
ja tegutsema usus.
Mida ma selle all mõtlen?
Usk tõuseb vahel esile just nimelt meeleheitest.
See on see, mida Jumal juutidele kõrbes õpetas
ja nõnda saab olema ka lõpuaegadel.
See on see, millele viidatakse Ilmutuse 7. peatükis.
Seal on juudid, kes juhitakse kõrbe,
et nad oma meeleheitest lähtuvalt hakkaks uskuma Jeesusesse.
Sest käes on Jaakobi hädaaeg.
Siin me aga näeme neid,
kes peegeldavad Jumala suurepärasust
ja kes on koos Jeesusega.
Mida selle 144 000 kohta öeldakse?
Kuulake hoolega!
"...kelle otsaesisele oli kirjutatud tema (st Jeesuse) nimi
ja tema Isa nimi."
Nii et see pitser nende otsaesisel on seotud Jumalaga
ja nende lepingulise suhtega Temaga.
Ilmutuse 14:2:
"Ja ma kuulsin häält taevast otsekui suurte vete kohisemist"
Kohisev vesi sümboliseerib Ilmutuse raamatus
Jumala rahvast ja seda, kuidas nad ülistavad Jumalat.
Seega me näeme siin üht seost.
Mida Piibel meile siin ilmutab?
See 144 000 on seotud Jeesusega,
kuid nad on seotud ka ülistusega.
Samas on nad ka taevases mõttes seotud.
Kõik need asjad käivad käsikäes - lunastus viib ülistamiseni.
Meid on lunastatud, et ülistada Jumalat.
Vaatame veelkord Ilmutuse 14:2:
"Ja ma kuulsin häält taevast
otsekui suurte vete kohisemist ning nagu suure kõue mürisemist,
ning hääl, mida ma kuulsin, oli otsekui kandlemängijate hääl,
kes mängivad oma kandleid.
Nad laulsid uut laulu"
Peame mõistma, mida Piibel püüab öelda siin.
Kõige selle teksti mõte peitub ülistuses.
Nad ülistasid oma kanneldega Jumalat,
lauldes Talle uut laulu.
Vaid tänu lunastusele suudame me ülistada Jumalat uuel moel.
Mäletate, mida Jeesus ütles?
"Kuid tuleb tund ja see ongi juba käes,
et tõelised kummardajad kummardavad Isa vaimus ja tões."
Seda siis läbi Jeesuse.
Ühtlasi on seos selle sõna "uus" ja Jumalariigi vahel.
Jõudes millalgi Ilmutuse 21. ja 22. peatükkideni,
kus räägitakse uuest Jeruusalemmast,
siis seal räägitakse Jumalariigi lõplikust seisust
ja sellest, et seal on kõik uus.
Nii et "uue" ja "Jumalariigi" vahel on ka oma seos.
Nii et, kui me loeme, et nad laulsid uut laulu,
võib sellest ka järeldada, et nad laulsid Jumalariigi laulu.
Laulu, mille vaid lunastus saab inimese elus esile tuua.
Taaskord: "Kes mängivad oma kandleid.
Nad laulsid uut laulu trooni ees"
Millest see räägib?
See räägib alistumisest.
Nad tulid Jumala ligiollu, aga kuidas?
Alandlikult ja alistunult, tunnustades Tema valitsemist.
Peatume siin hetkeks.
Ilmutuse raamatu selle osa eesmärk on õpetada meile,
kuidas elada mitte vaid lõpuaegadel, aga ka juba täna.
Jumal tahab, et me elud peegeldaks sõnakuulelikkust Talle.
Et inimesed näeksid, et me elame kellegi autoriteedi all.
Mäletate, mis juhtus Kapernaumas?
Seal oli üks Rooma väepealik,
kelle alluvuses teenis tuhandeid sõdureid.
See mees avaldas Jeesusele muljet.
Ta oli ustav mees. Miks?
Sest ta mõistis autoriteedi tähendust.
Nii et, kui sa tahad ka olla ustav
ja elada elu, mis peegeldab Jumalariigi tõde,
siis sa pead õppima alistuma autoriteetidele.
Ehk siis sõnakuulelikkus peaks olema sulle omane.
"Nad laulsid uut laulu trooni ees
ning nende nelja olevuse ja vanemate ees,
ning keegi muu ei suutnud õppida seda laulu
kui vaid need sada nelikümmend neli tuhat"
Muide, mis neis nii erilist oli?
Miks need 144 000, kes esindavad Jumala rahvast,
olid ainsad, kes oskasid seda laulu?
Sest nad olid "ära ostetud ilmamaalt"
ehk teisisõnu sellest ajastust.
Nad vastasid sellel ajastul Jumala päästekutsele,
kogedes seepeale ka lunastust.
Kuigi Ilmutuse raamat nagu kogu Uus Testament
on kirjutatud kreeka keeles...
Paljud arvavad, et need olid algselt kirjutatud heebrea keeles,
aga see pole loogiline mitmel eripõhjusel.
Üheks neist on see,
et eesmärk oli edastada neid raamatuid kogu maailmale.
Usukogukondadele.
Ajaks, mil enamus neist raamatutest said kirjutatud,
oli tempel hävitatud
ehk juudid olid juba pagendatud.
Mis keelt aga maailm tol ajal rääkis?
Kreeka keelt.
Samas peab aga meeles pidama,
et paljud siinsed printsiibid
kannavad endas heebrea mõtte- ja eluviisi.
Nii käib siin heebrea keeles üks sõnademäng.
Miks ma nii ütlen?
Ilm. 14:3 räägib neist kui lunastatutest
ja 4. salmis on öeldud,
et "need on need, kes ei ole endid rüvetanud naistega".
Heebrea keeles on üks ja sama sõna nii sõnale "rüvetama" kui "lunastus".
See aga näitab meile, kui lähedal tõde on.
Piisab vaid sellest,
kui pöörad vaid veidi paremale või vasakule.
Üks pööre viib lunastuseni, teine pööre rüveduseni.
Nii on ülioluline, et me teeks õigeid pöördeid.
Mida rüvetamine endast kujutab?
Siin on taaskord judaismist lähtuv mõtteviis,
mis aitab meil mõista õigesti prohvetlikke ettekuulutusi.
Sest on inimesi, kes ütleks:
"See kirjakoht räägib 144 000 süütust mehest."
Samas, mäletate, Johannes laenab ikka ja jälle mõisteid
prohvetlikest ettekuulutustest.
Seetõttu, kui vaadata seda teksti prohvetlikult,
siis millest see "naistega rüvetamine" räägib?
See räägib abielurikkumisest,
milleni jõuame ka Ilmutuse 17. peatükis.
Kuid mitte füüsilisest, seksuaalsest abielurikkumisest,
vaid abielurikkumisest sümboolses tähenduses.
Ehk siis need 144 000
ülistavad Jumalat tänu lunastusele õigesti,
langemata liiderlikku eluviisi.
Ilmutuse 14:4:
"Need on need, kes ei ole endid rüvetanud naistega,
nad on puhtad nagu neitsid."
St et nad puhtad ja õiged Jumala ees.
"Need on need, kes järgivad Talle, kuhu ta iganes läheb.
Need on inimeste seast ostetud esmaanniks Jumalale ja Tallele"
Näete siin üht seost?
Esmaand on seotud ülestõusmisega ehk neil oli ülestõusmise kogemus.
Mida see tähendab?
Seda, et nad samastusid Ohvritallega.
"Kui Tema suri, surime ka meie.
Kui Ta ärkas surnuist üles, ärkasime ka meie."
Nii püüabki Johannes öelda meile, et siin on tegu usklike koguga.
Ilmutuse 14:5:
"Need on inimeste seast ostetud esmaanniks Jumalale ja Tallele,
ning nende suust ei ole leitud valet, nad on laitmatud."
Inglise k. on öeldud: "Laitmatud Jumala trooni ees"
ehk teisisõnu - nad on alistunud Jumala autoriteedile.
Ilmutuse 7. peatükk räägib Vana Testamendi inimestest,
kes jõuavad Jumalariiki,
sest neid hoitakse pitseerituna alal saamaks päästetud.
Ilmutuse 14 räägib aga Uue Testamendi inimestest,
kes usuvad Jeesusesse, kes on lunastatud
ja kes alluvad Jumala autoriteedile ja valitsusele.
"Laitmatud Jumala trooni ees."
Ilmutuse 14:6 on väga oluline.
Miks see on just siin, kus see on?
Vaatame, mida 6. salm ütleb.
"Ma nägin teist inglit keset taevast lendavat;
sellel oli igavene evangeelium,
et kuulutada evangeeliumi neile, kes elavad ilmamaal -
kõigile paganahõimudele ja suguharudele
ja keeltele ja rahvastele."
Siin üks oluline asi.
Me peame laskma Pühakirjal tõlgendada iseennast.
Las ma tuua ühe näite.
Võtame lahti Matteuse 24.
Olen sellele varemgi viidanud,
sest see on peatükk, kus Jeesus räägib lõpuaegadest.
Matteuse 24.
Jeesus tuli templist välja, jüngrid järgnesid Talle
ja nad jõudsid Õlimäele -
prohvetlikus mõttes väga olulisse paika,
sest see on seotud Jeesuse tagasitulekuga.
Nad küsisid Ta käest Jumalariigi tuleku kohta Iisraeli,
lõpuaegade kohta ja Tema naasemise märkide kohta.
Jeesus vastas Matteuse 24:6,
et saab olema sõdu, näljahäda ja palju muid asju,
mis toovad maailmale kaasa ebastabiilsuse ja kaose.
Kuid keset seda kõike tõuseb esile üks uus võim,
kes saab esimese asjana kiusama taga usklikke.
Neid, kes kannavad endas Jeesuse sõna ja tunnistust.
Las ma öelda, kuhu see maailm liigub.
Vaadates tänapäeva uudiseid, kuuleme me pidevalt äärmuslikkusest.
Neist, kes on radikaalsed ja võtavad kõike hästi otseselt.
See aga on probleem, kui valesid asju võetakse otseselt.
Samas aga öeldakse ka, et need, kes võtavad usku tõsiselt,
on nö "halvaks uudiseks".
Või kui järgid "valeõpetust", siis see on halb uudis.
See kõik aga sillutab teed sellele,
et meid, kes me järgime Piiblit pühendunult ja otsesel moel,
hakatakse nägema kui äärmuslikke inimesi
ja nii saame ka kogema tagakiusu.
Mäletate, kui uurisime Ilmutuse 13:7,
kus räägitakse, kuidas olla siiski võidukad.
Isegi, kui mitte maises mõttes, siis vaimulikus siiski,
olles võidukad vaimus ja oma uues ihus
ajaks, mil Jumalariik saab rajatud.
Nii et seda kõike valmistatakse ette.
Kui Jeesus räägib usklike tagakiusust ja ebastabiilsest ajast,
siis Ta ütleb Matteuse 24:9:
"Siis antakse teid ahistusse ja teid tapetakse
ja te saate kõigi rahvaste vihaaluseks minu nime pärast."
Nii et Jeesus räägib tagakiusust.
Mt. 24:13:
"Aga kes peab vastu lõpuni, see pääseb."
Mis aga juhtub peale seda tagakiusuaega?
Mt. 24:14:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele,
ja siis tuleb lõpp."
Mis lõpust siin räägitakse?
Koguduse aja lõpust.
Kuis nii?
Sest järgmise asjana näeme me juba hävituse koletise esiletulekut.
Me ei tea, millal täpselt see juhtub,
aga koguduse aeg saab läbi peale hävituse koletise esiletulekut.
Nii nagu oleme näinud seda ka 2 Tessalooniklaste 2. peatükis.
Mis aga peale seda juhtub?
Koheselt peale hävitusliku koletise esiletulekut
ja koguduse ülesvõtmist
suunab hingevaenlane oma tähelepanu juudi rahvale.
See on see, kust saab alguse nö Jaakobi hädaaeg,
millele oleme ka mitmeid kordi viidanud.
Nii on ülimalt oluline mõista, et peale usklike tagakiusu aega
kuulutatakse evangeeliumi üle kogu maailma.
Mida me siin näeme? Ilmutuse 14.
Koheselt peale seda,
kui need, kes on koos Jeesusega ja kes on ustavad;
kes pole armastanud oma elu, kuni surmani
ja kes on ülistanud Jumalat õigesti,
alistudes Tema valitsemisele ja olles sõnakuulelikud -
mida need usklikud teevad?
Ilm. 14:6: "Ma nägin teist inglit keset taevast lendavat;
sellel oli igavene evangeelium,
et kuulutada evangeeliumi neile, kes elavad ilmamaal -
kõigile paganahõimudele ja suguharudele
ja keeltele ja rahvastele.
Ja ta hüüdis suure häälega: Kartke Jumalat ning ülistage teda,
sest tema kohtumõistmise tund on tulnud"
See on oluline. Miks?
Sest me näeme siin midagi.
Ilmutuse 14 räägib ülesvõetud inimestest.
Neist, kes on tulnud välja tagakiusu ajast.
Seega, mida me siin näeme?
Ilmutuse 14:7 - suur hääl kuulutas Jumala kohtumõistmise tulekut.
Jumala kohtumõistmine ja viha tulevad aga peale usklike ülesvõtmist.
Miks ma nii ütlen?
Sest me näeme 1 Tessalooniklastele 5:9,
et meid pole määratud mitte viha alla, aga päästeks.
See pääste siin aga tähendab sissepääsu Jumalariiki.
See on see, milleks meid on määratud.
Me pole enam siin maa peal, kui Jumala viha langeb selle üle.
Nii et me näeme siin, et kohtumõistmine on tulemas.
"...ning kummardage teda,
kes on teinud taeva ja maa ja mere ja vete allikad!”
Miks see salm lõppeb "vete allikatega"?
Sest see räägib veest ja vee allikast.
Vesi võrdub Piiblis eluga.
Nii ütleb ta: "Kummardage teda,
kes on teinud taeva ja maa ja mere ja vete allikad!”
Miks nii?
Ütlemaks meile, et Tema on eluallikas.
Tahan lõpetada järgnevaga:
kas sa oled võtnud oma südamesse vastu
eluallika - Jeesuse Kristuse?
Oled sa reageerinud sellele evangeeliumile,
mille kohaselt Jeesus tuli siia maailma,
andes oma elu ristipuul.
Ta suri ja maeti maha, aga Ta tõusis taas kolmandal päeval.
Tema ülestõusmine tähistab võitu
ja lootust Jumalariigile, mille Ta tagasi tulles maa peale rajab.
Nii et võta neid veeallikaid kui eluallikaid.
Ülista Teda, ainsamat, kes saab anda sulle elu.
Pole ühtki teist allikat ega paika, kuhu selleks pöörduda,
et leida igavest elu.
Me aeg on tänaseks läbi,
aga me jätkame järgmine kord Ilmutuse 14. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas